Odisej

**Odisej** (grč. **Ὀδυσσεύς**, *Odusseús*) glavni je lik u Homerovoj *[[Odiseja|Odiseji]]* koja opisuje Odisejeve pustolovine. Odisejeve su karakteristike mudrost, lukavost i oštroumnost.

## [[Etimologija]]
Odisejevo grčko ime ima nekoliko inačica: **Ὀλυσσεύς**, *Olysseus*, **Οὐλιξεύς**, *Oulixeus*, **Οὐλίξης**, *Oulixes*. U rimskoj mitologiji bio je znan kao lat. *Ulixes* ili *Ulyssess* (otud drugi naziv - Uliks).

Prema Homeru njegovo ime znači "sin boli". Moguće je da dolazi od grčke riječi οδηγός, o*dēgós* = vodič. Može značiti i "bol" u smislu da pati, jer na posljetku, Odisej u cijeloj priči boluje, ili psihički ili fizički.

Čest mu je epitet **Λαερτιάδης**, *Laertiades* = Laertov sin. Njegov lik i priče posudili su i Etrušćani nazvavši ga **Uthuze**.

## Mitologija
### [[Trojanski rat]]
#### Prije Trojanskog rata
Odisej je bio jedan od Heleninih prosaca. Tezej i Pirit zavjetovali su se da će oženiti Zeusove kćeri, a Tezej je izabrao Helenu. On i Pirit oteli su je i zadržali sve dok nije bila dovoljno zrela za udaju. Pirit je izabrao Perzefonu, Hadovu ženu. S Tezejevom majkom, Etrom, otišli su u Had oteti Perzefonu. Had se pravio gostoljubiv, ali čim su sjeli za gozbeni stol, zmije su ih prikovale za mjesta. Helenu su spasila njezina braća Kastor i Polideuk i vratila je u Spartu.

Kad je došlo vrijeme za Heleninu udaju, mnogi su prosci došli po njezinu ruku iz cijeloga svijeta. Među proscima bili su Odisej, Menest, Ajant, Patroklo, Idomen, ali je favorit bio Menelaj, koji nije došao osobno - predstavljao ga je njegov brat Agamemnon. Helenin otac Tindarej nije znao kako će otpraviti preostale prosce, a da ne započne svađu. Odisej je obećao da će on to riješiti ako ga zauzvrat podrži u njegovu udvaranju Penelopi. Tindarej se složio, a Odisej je rekao da svi prosci moraju položiti zakletvu da će prihvatiti i poslije braniti izabranog muža. Na posljetku se Helena udala za Menelaja. Nakon Tindarejeve smrti, Menelaj je postao kralj Sparte, jer Tindarejevi sinovi Kastor i Polideuk bili su već mrtvi i uzneseni na Olimp.

Kad je Helenu oteo Paris, Menelaj je, pozvavši se na zakletvu, pozvao prosce da mu pomognu da je vrati. Budući da je proročica prorekla da se neće dugo, dugo vratiti, Odisej nije želio ići u rat, nego se pravio da je lud tako što je orao i sijao sol, a ne sjemenke. Agamemnon, Menelajev brat poslao je Palameda da uvjeri Odiseja da se priključi proscima. Palamed je bio inteligentan te je stavio Telemaha, Odisejeva novorođena sina ispred pluga. Odisej ga nije mogao ubiti te je otkrio da je mentalno zdrav pa je krenuo u Trojanski rat.

Agamemnon je, sad kad je imao Odiseja, u svojoj vojsci htio i Ahileja, jer proročanstvo govori da Troja bez njega ne može biti osvojena. Odisej je bio jedan od poslanika koji su otišli uvjeriti ga da se pridruži vojsci.

Naime, proročica je predskazala da će ili živjeti dug ali dosadan život ili kratak ali uzbudljiv; tako da se Ahilej bojao ratnih posljedica. Vrač Kalhant prorekao je da mu je suđeno da umre u Troji. Tetida ga je stoga odvela na Skiru, kralju Likomedu i prerušila ga u djevojku. Na tom je dvoru s Didamijom imao sina Neoptolema. Odisej je pitao može li prinijeti darove ženama te je izložio dragulje, a također i oružje - mač, koplje i štit. Sve su se djevojke divile nakitu, a samo se Ahilej divio oružju te ga je Odisej tako prepoznao. Odisej mu je dopustio da zadrži oružje, a potom su krenuli u rat. Druga inačica mita govori da se začula ratna trublja te da je Ahilej instinktivno zgrabio oružje.

Prije rata, Odisej se pridružio Menelaju i Palamedu u pokušaju da mirno vrate Helenu, ali nisu uspjeli. Nakon diskusije na Prijamovu dvoru, Trojanci su vrijeđali Menelaja i Odiseja, osim Antenora koji je bio gostoljubiv. Zbog toga su ga poštedjeli u razrušenju Troje.

#### Za vrijeme Trojanskog rata
Odisej je bio jedan od glavnih junaka u Trojanskom ratu koji Homer vjerno opisuje u svojoj *[[Ilijada|Ilijadi]]*.

Kad su ahejski brodovi pristali na trojanskim obalama, nitko nije prvi izašao, jer je prorečeno da će prvi Ahejac koji stane na trojansko tlo umrijeti. Odisej je bacio svoj štit na obalu i skočio na štit. Slijedio ga je Protesilaj koji je skočio na tlo i poslije prvi umro.

Odisej nikad nije oprostio Palamedu raskrinkavanje njegova "ludila" te mu je podmetnuo izdajništvo. Naime, uvjerio je trojanskog zarobljenika da napiše pismo koje je izgledalo kao da ga je Palamed poslao, a u pismu je bio zahtjev da mu se pošalje zlato kao nagrada za izdaju. Odisej je ubio zarobljenika i skrio zlato u Palamedov šator. Namjestio je da pismo bude pronađeno te je Agamemnonu dao upute kako da dođe do zlata. Grci su potom kamenovali Palameda. Druga inačica mita govori da su Diomed i Odisej potaknuli Palameda da se spusti sa zida, tvrdeći da je blago na dnu. Kad se Palamed spustio, kamenovali su ga.

Odisej je bio jedan od najutjecajnijih grčkih prvaka u ratu, savjetnik i borac. Kad je Agamemnon, da bi provjerio ahejski moral, predložio povlačenje, Odisej je vratio red u taborima. Poslije, mnogi su junaci ležali ozlijeđeni, uključujući i samog Odiseja i Agamemnona, ali je Odisej uvjerio Agamemnona da se ne povuku. Također je bio u poslaništvu koje je pokušalo uvjeriti Ahileja da sudjeluje u ratu, usprskos svojoj srdžbi koja je i glavna okosnica Homerove *[[Ilijada|Ilijade]].

Kad je [[Hektor]] predložio dvoboj koji bi sve riješio, Odisej se dobrovoljno javio (premda se na posljetku borio [[Ajant]]). Odisej je pomogao Diomedu da ubije Reza, jer bilo je proreknuto da ako njegovi konji piju vodu iz rijeke [[Skamandar]], [[Troja]] neće moći biti osvojena.

Nakon što je [[Patroklo]] ubijen, Odisej je uvjerio [[Ahilej]]a da pusti Ahejce da jedu i da se odmore, a Ahilej je odmah htio sve [[Troja]]nce ubiti.

Poslije, kad su držane pogrebne igre u [[Patroklo]]vu čast, Odisej se hrvao s [[Ajant]]om, a također i sudjelovao u utrci. [[Atena (mitologija)|Atena]] mu je pomogla te je pobijedio u utrci i izvukao neriješeno u hrvanju, bez obzira na [[Apolon]]a koji je pomagao ostalima.<br />



Kad je [[Ahilej]] ubijen u bitki, Odisej i [[Ajant]] vratili su njegovo tijelo te oružje. Za vrijeme pogrebnih igara u Ahilejevu čast, Odisej se opet borio s Ajantom. [[Tetida]] je rekla da će njegovo oružje ići najhrabrijem [[Antička Grčka|Grku]]. Obojica su se borila da bi dobila taj naslov i Ahilejevo oružje, ali Grci nijednog nisu htjeli proglasiti pobjednikom, da onog drugog ne bi uvrijedili. [[Nestor]] je predložio da [[troja]]nski zarobljenici odluče o pobjedniku. Moguće je da je tajni glas Grka odlučio o pobjedniku. U svakom je slučaju [[Ajant]] izgubio, podivljao i na posljetku se ubio mačem koji mu je darovao [[Hektor]], a do toga ga je dovela [[Atena (mitologija)|Atena]] da bi zaštitila Odiseja od osvete.

Poslije se ispostavilo da se rat ne može dobiti bez [[Heraklo]]va luka koji je bio kod napuštenog [[Filoktet]]a. Naime, ranjenog su Filokteta ostavili na otoku. Odisej i [[Diomed]] pošli su vratiti luk, a prema drugim izvorima, bili su to Odisej i [[Neoptolem]]. Filoktet je, premda je patio, bio gnjevan i željan osvete. Bez obzira na to, Odisej i njegov pratitelj smirili su Filokteta uz pomoć [[bog]]ova, a na posljetku su se vratili s Filoktetom te lukom i strijelama. Još je jedno proročanstvo govorilo da se rat ne može dobiti bez [[Ahilej]]eva sina Neoptolema te je Odisej otišao po njega, a poslije mu je podao oružje njegova oca.

Poslije je, u ratu, Odisej zarobio [[Prijam]]ova sina, proroka [[Helen]]a koji im je rekao da [[Troja]] ne može biti osvojena, ako ne otmu *Palladium* koji je štitio grad. Odisej i Diomed krenuli su po nj. Prema nekim inačicama mita, Diomed je na Odisejevim ramenima ušao u grad i nije pustio Odiseja. Poslije je Odisej, kad se Diomed vratio s plijenom, bio bijesan. Htio ga je ubiti i sebi pripisati zaslugu, potegao je mač, ali je Diomed vidio odraz u mjesečini te se okrenuo i razoružao ga. Potom su se vratili u tabor. Druga inačica mita govori da su zajedno ušli u grad i obavili zadatak. Prema nekim inačicama mita, Odisej je sam potajno ušao u grad prerušen u prosjaka odjevena u krvave krpe. Nitko ga nije prepoznao osim [[Helena (mitologija)|Helene]] i [[Hekaba|Hekabe]], tako da se s plijenom vratio neozlijeđen u grčke tabore.



Odisej je također smislio poznatog [[Trojanski konj|Trojanskog konja]]. Ogromnog, drvenog konja sagradio je Epej, a unutar njega sakrili su se veliki grčki ratnici predvođeni Odisejem. [[Menelaj]] se složio s time da se [[domaći konj|konj]] dovede pred [[troja]]nska vrata, kao "dar", a ostatak grčke vojske skrio se iza Tenedosa. U međuvremenu je grčki špijun Sinon uvjerio Trojance da je to dar, bez obzira na [[Laokont]]ova i [[Kasandra|Kasandrina]] upozorenja. Budući da su Trojanci, misleći da su se Grci povukli, slavili kraj opsade, napili su se i slavili te su na posljetku uveli drvenog konja u grad. Grčki su ratnici iskočili iz konja i otvorili vrata tako da i ostali Grci mogu ući.

Razrušili su grad, ubili muškarce, a žene i djecu prodali kao roblje. Prvo su izišli Odisej i [[Menelaj]] koji su se otišli boriti s princom [[Difob]]om, [[Prijam]]ovim sinom i [[Helena (mitologija)|Heleninim]] trećim mužem. Menelaj je također htio ubiti Helenu jer ga je ostavila, ali ga je Odisej spriječio i natjerao ga da se zakune da je neće ubiti. Druga inačica mita govori da je Menelaj potegao mač na nju, ali ga je zaslijepila njezina još uvijek očaravajuća ljepota te je odustao od ubojstva.

Zbog svojih zločina, uključujući ubojstvo [[Teba (Grčka)|tebanskih]] ratnika dok su spavali, [[bog]]ovi su osudili Odiseja da izdrži deset godina nevolja prije nego što se vrati kući. No, ostali su Grci počinili teške zločine, primjerice ubojstvo kralja [[Prijam]]a ili [[Ajant]]ovo silovanje [[Kasandra|Kasandre]], što je razbjesnilo [[Atena (mitologija)|Atenu]] jer Kasandra bješe njezina svećenica. Odisej je potom savjetovao Grke da kamenuju Ajanta zbog njegova zločina, ali su Grci odbili, a gnjevna je Atena poslala oluju koja je uništila većinu grčke flote.

=== Povratak na Itaku ===
==== Kikonci ====
Nakon što se Odisej sa svojim suborcima vratio iz [[Troja|Troje]], pristali su blizu euriloške zemloje, uvjerivši Odiseja da su bogovi na njihovoj strani. Potom su opljačkali grad Ismaru koji se odmah predao bez borbe. Odisej je mudro rekao suborcima da se brzo ukrcaju u brodove, ali oni su odbili te se najeli i zaspali na plaži. Sljedećeg su se jutra Kikonijci (Kikonci), [[troja]]nski saveznici i veliki ratnici, vratili su se naoružani i bijesni. Odisej i Ahejci pobjegli su u svoje brodove, ali sa žrtvama.

==== Lotosojedi ====
Kad su Odisej i njegovi ljudi stigli na otok Lotosojeda, Odisej je poslao izviđačku skupinu koja je jela lotos s urođenicima. Ovo ih je uspavalo i prestali su brinuti o povratku kući. Odisej je potom otišao po te ljude i prisilno ih vratio na brod te su otplovili dalje.

==== Polifem ====




Odisej je sa svojim ljudima stigao na teritorij [[Kiklopi|Kiklopa]] te su naišli na veliku pećinu. Ušli su u nju i napravili gozbu jer su pronašli svakojaku hranu. Nisu znali da je pećina dom Kiklopa [[Polifem]]a, jednookog diva koji se uskoro vratio. Polifem ih je zatočio u pećini blokirajući izlaz velikim kamenom koji smrtnici nisu mogli pomaknuti. Svakog je dana jeo par muškaraca, ali je ubrzo Odisej smislio kako će pobjeći.

Odisej mu je dao nerazrijeđena [[vino|vina]] da ga napije. Kad ga je [[Polifem]] pitao kako se zove, Odisej je rekao - Nitko. Da bi mu zahvalio na vinu, Polifem je rekao da će ga posljednjega pojesti. Kad je div pijan zaspao, Odisej i njegovi ljudi pretvorili su bor u veliko koplje, koje su pripremili dok je Polifem vani čuvao svoje stado, i oslijepili ga. Polifem je jecao i zapomagao, a ostali su ga [[Kiklopi]] čuli i pitali tko mu je probo oko. On je uzvratio - Nitko. Kiklopi su otišli misleći da je poludio ili je žrtva [[bog]]ova.

Ujutro je [[Polifem]] maknuo kamen s ulaza da bi pustio [[ovca|ovce]] na ispašu. Budući da je bio slijep, nije mogao vidjeti Odiseja i njegove ljude, ali je opipao vrhove ovaca, da ih slučajno nisu zajahali. Međutim, oni su se privezali ispod ovaca i tako pobjegli i uskočili u svoje brodovlje.

Kad su odmakli, Odisej je viknuo [[Polifem]]u svoje [[ime]] i pobjedonosno uzviknuo. Gnjevni je Polifem bacio ogromnu stijenu na njih, ali je promašio jer ih nije mogao vidjeti. Potom se pomolio svome ocu [[Posejdon]]u, znajući sada Odisejevo ime, da ne dopusti Odiseju da se vrati na rodnu [[Itaka|Itaku]] ili da samo on stigne u stranome brodu, a da mu cijela posada umre.

O ovome govori i [[Euripid]]ova satirska igra *Kiklop*.

==== Eol ====
Odisej je došao i u Eoliju, dom [[Eol]]a, boga vjetra. Eol je bio gostoljubiv prema Odiseju i njegovoj posadi, a Odisej mu je zauzvrat pričao zanimljive priče. Eol mu je također dao vreću ispunjenu vjetrovima koji bi ga odveli kući. Odisejevi su ljudi pomislili da je unutra blago jer je Odisej stalno čuvao vreću ne spavajući. Odlučili su je otvoriti prije nego što su stigli kući, a odmah ih je jaka oluja vratila u Eoliju, a Eol im više nije htio pomoći jer je mislio da su ih [[bog]]ovi prokleli. Odisej je morao opet krenuti na put iz Eolije na [[Itaka|Itaku]].

==== Lestrigonci ====


Stigli su do Telepila, Lamova uporišta, kralja Lestrigonaca. Odisej je poslao dva vojnika i glasnika koji su susreli urođenicu. Pričekali su njezina muža, a kad je stigao, razderao je glasnika, a vojnici su kroz prozore pobjegli na brod. [[Lestrigonci]] su bili ljudožderi i napali su Odisejeve ljude stijenama, potopivši sve brodove osim jednog.

==== Kirka ====
Stigli su potom na [[Kirka|Kirkin]] otok gdje je Odisej poslao ljude da izvide teritorij. Kirka ih je pozvala na gozbu koja je bila začinjena magičnim napicim, a potom ih je čarobnim štapićem pretvorila u [[svinja|svinje]]. Samo je Euriloh uspio pobjeći i obavijestiti Odiseja. Odisej je zatim krenuo spasiti svoje ljude, ali ga je presreo [[Hermes]] rekavši da će mu dati posebnu biljku koja će spriječiti Kirkinu čaroliju. To je i bilo učinjeno te je Kirku natjerao da njegove suborce pretvori iz svinja opet u ljude.

[[Kirka]] se zaljubila u Odiseja i nije htjela da ode, ali ih, nakon godinu dana, pustila da odu.

Na [[Kirka|Kirkinu]] je otoku Elpenor, najmlađi član Odisejeve posade, umro. Prema jednoj inačici mita pao je s Kirkina krova te ga je pad ubio, a prema drugoj umro je nakon što je otišao s otoka kad ga je otpuhao snažan vjetar te je umro na brodskoj palubi. Posada je, nakon što je umro, vidjela bijelu [[ptica|pticu]] koja je proletjela, te su to shvatili kao da ih njegova duša vodi dalje, a da je samu smrt uzrokovala božica [[Atena (mitologija)|Atena]].

==== Putovanje u podzemni svijet ====


Odisej je želio razgovarati s [[Tiresija|Tiresijom]] te su se uputili do rijeke [[Aheront (rijeka, mitologija)|Aheront]] u [[Had (podzemni svijet)|Had]] gdje su prinijeli žrtve da bi mogli razgovarati s mrtvim dušama. Odiseju su njegova majka, suborac Elpenor i [[Ahilej]] dali razne savjete kako da prođe prepreke koje ga čekaju. Odisej je žrtvovao ovna te je krv privukla duhove. Zadržao ih je u zaljevu i zahtijevao da razgovara s Tiresijom koji mu je rekao kako da prođe [[Helios|Helijeva]] stada i vrtlog [[Haribda|Haribdu]].

Tiresija je rekao Odiseju da, nakon što se vrati na [[Itaka|Itaku]] mora prinijeti žrtvu [[Posejdon]]u da bi ga umirio. Također mu je rekao da će, ako to napravi, umrijeti kao mudar i star čovjek.

==== Sirene ====


Nakon putovanja u [[Had (podzemni svijet)|Had]] opet se vratio na [[Kirka|Kirkin]] otok, a Kirka ga je upozorila na [[Sirena|Sirene]] koje bi ga mogle uništiti te mu je savjetovala da ili začepi uši ili, ako baš mora čuti njihov pjev, bude privezan za jarbol, tako da ne može slijediti zvuk i tako postati nepovratno izgubljen. Potom su krenuli s Kirkina otoka.

Njegovi su ljudi začepili uši voskom, a on im je zapovjedio da ignoriraju njegova zapomaganja. On je sam bio privezan za jarbol - htio je iz znatiželje čuti pjesmu, a suborcima je rekao da mu je [[Kirka]] rekla da je mora čuti. Tako su uspjeli proći pokraj Sirena.



==== Skila i Haribda ====
[[Kirka]] mu je također bila rekla da će imati izbor - može proći ili prvim putem koji su prošli samo [[Jazon]] i [[Argonauti]] kojim mogu umrijeti ili svi ili nitko, ali Odisej bira drugi put. Na njemu su bile dvije strašne nemani - [[Skila]] i [[Haribda]]. Skila je imala šest glava i mogla je pojesti šest ljudi. Odisej je poslušao savjet i plovio blizu Skile koja je pojela šest njegovih ljudi, ali ostale nije dirala. Odisej nije prije toga rekao svojoj posadi što ih čeka da se ne bi uspaničili jer bi onda svi završili u [[personifikacija|personifikaciji]] vrtloga - Haribdi. Ovo je pobunilo posadu, ali su nastavili dalje.



==== Helijeva stada ====
Odisej je s posadom stigao na otok Trinaciju gdje je [[Helios|Helije]] držao svoja sveta stada. [[Tiresija]] je upozorio Odiseja da ne diraju tu stoku. Odisej nije htio isprva pristati na otok, ali je izbila pobuna u posadi te je nevoljko pristao, ali im je zapovjedio da ne diraju stoku. Posada je ipak odlučila uhvatiti i pojesti životinje. Čuvarice otoka - Lampetija i Fetusa - rekle su svome ocu [[Helios|Heliju]] što se dogodilo. Helije se požalio [[Zeus]]u rekavši da će skriti [[Sunce]] ako ih ne izvede pravdi. Zeus je uništio brod munjom i ubio sve ljude osim Odiseja.

[[Homer]] to opisuje posebno i u [[invokacija|invokaciji]] *Odiseje*:
<blockquote><i>
Ali ni tako drugova on ne spase, ako i želje<br />
Jer smrt nađoše sami zbog svojega drskoga grijeha<br />
Jesti idući stado, ludaci, Hiperiona<br />
Helija, koji je dan za povratak uzeo njima<br />
</i></blockquote>



==== Kalipso ====
Odiseja je, nakon brodoloma, more izbacilo na Ogigiju gdje je živjela [[nimfe|nimfa]] [[Kalipso]], [[Atlant]]ova kći. Bili su ljubavnici sedam godina i nije ga pustila da ode, obećavši mu besmrtnost ako ostane. Odiseja je jako privlačila po noći, ali je po danu plakao za svojim domom i obitelji.

Nakon sedam godina, [[bog]]ovi su odlučili da je vrijeme da ga [[Kalipso]] pusti. [[Zeus]] je, na [[Atena (mitologija)|Ateninu]] intervenciju, poslao [[Hermes]]a da to kaže [[nimfe|nimfi]]. Odisej je potom otišao na splavi opskrbljenoj s hranom, vodom i [[vino]]m.

==== Alkinojev dvor ====



Ubrzo je njegov stari neprijatelj [[Posejdon]] poslao oluju koja ga je izbacila na otok Sheriju gdje su živjeli Feačani. Ondje ga je pronašla [[Nausikaja]], kći kralja [[Alkinoj]]a. Uz malu [[Atena (mitologija)|Ateninu]] pomoć, stigao je do dvora.

Ondje ga je kralj velikodušno primio. Na gozbi je dvorski pjevač pjevao o [[Trojanski rat|Trojanskome ratu]], a Odisej je zaplakao. A potom je kralju ispričao tko je i sve o svojim doživljajima. Nakon toga, Feačani su mu ponudili da ga brodovima odvedu na [[Itaka|Itaku]]. Bez obzira na [[Posejdon]]a koji je htio spriječiti Odisejev povratak, [[Zeus]] ga je uvjerio da to ne učini te je okrenuo brod i poslao Odiseja kući.

=== Itaka ===


Na [[Itaka|Itaki]], Odisejeva je žena [[Penelopa]] odbijala mnoštvo prosaca. Odisejev je sin [[Telemah]] odrastao, njegov je otac [[Laert]] bio shrvan, ali je njegova majka [[Antikleja]] umrla od tuge. Odiseja je, pri dolasku, [[Atena (mitologija)|Atena]] pretvorila u prosjaka, da bi se mogao osvetiti proscima.

Odisej je, pod imenom Eperit, stigao do svoga doma, gdje ga je njegov vjerni [[pas]] Arg prepoznao i mahao repom, ali je Odisej morao biti ravnodušan da ga se ne bi otkrilo, a pas je umro od tuge. Odiseja je potom dočekao njegov čuvar svinja, [[Eumej]], koji ga nije prepoznao, ali ga je ugostio i lijepo se odnosio prema njemu te se pokazalo da mi je još uvijek vjeran.



Došao je na dvor rekavši da ima vijesti o Odiseju za [[Penelopa|Penelopu]]. Dok mu je prala noge, prva ga je prepoznala njegova stara dadilja [[Eurikleja]] po ožiljku, ali joj je on zapovjedio da šuti. Odisej je također doznao da mu je Penelopa cijelo vrijeme vjerna (što se za njega i ne bi moglo reći). Naime, ona je rekla da će se udati kad završi s tkanjem pogrebne tkanine, ali ju je svaki noći, nakon što bi je istkala, ponovno rasparala. Na posljetku ju je jedna sluškinja izdala proscima koji su potom zahtijevali da si izabere muža. Prosci su potom jeli, pili i pustošili Odisejev imetak.

Prerušeni je Odisej rekao [[Penelopsa|Penelopi]] da je vidio Odiseja i da je on rekao da Penelopinu ruku može dobiti onaj tko odapne stijelu preko dvanaest držaka sjekira. Naime, to je išlo u Odisejevu korist, jer samo on mogao je upravljati vlastitim lukom. Penelopa je potom proglasila što je Odisej rekao. Prosci su pokušali, ali nijedan nije uspio. Potom je Odisej uzeo luk u ruke i uspio. [[Atena (mitologija)|Atena]] ga je raskrinkala, a on je uz njezinu te [[Telemah]]ovu i [[Eumej]]evu pomoć ubio sve prosce, osim Medona i Femija. Medon je bio pristojan prema Penelopi, a Femije je bio mjesni pjevač koji je bio prisiljen pomoći proscima.

[[Penelopa]] još uvijek nije bila sigurna je li to njezin muž te ga je podvrgla iskušenju. Pred njim je rekla sluškinji da napravi Odisejev krevet i da ga makne iz spavaonice. Odisej je bio začuđen jer je znao da je krevet sagrađen iz debla [[maslina|maslinova]] drveta koje je ujedno bilo i temelj cijele kuće - krevet se stoga nije mogao pomaknuti. To joj je rekao, a budući da je to samo njih dvoje znalo, Penelopa mu se bacila u zagrljaj.

Na posljetku Odisej sreće svoga oca [[Laert]]a, a [[Atena (mitologija)|Atena]] je smirila zaraćene strane - obitelji prosaca koje su se htjele osvetiti. Ovdje [[Homer]]ova *Odiseja* završava, ali bi Odisej trebao napraviti još jedno putovanje, prema [[Tiresija|Tiresijinim]] riječima, da bi mogao živjeti sretno i umrijeti mudar u dubokoj starosti.

=== Odisejeva obitelj ===
Odisejeva žena zvala se [[Penelopa]] s kojom je imao sina [[Telemah]]a. Otac mu je bio [[Laert]], a majka [[Antikleja]].

Odisej i nije bio potpuno vjeran [[Penelopa|Penelopi]]. Naime, ovo su njegovi potomci s drugim ženama:
* s [[Penelopa|Penelopom]]: [[Telemah]], Poliport
* s [[Kirka|Kirkom]]: Telegon, Ardej
* s [[Kalipso]]: Nauzinoj
* s [[Kalidika|Kalidikom]]: Polipoet
<br />

=== Nastavak epa ===

Kao i moderne popularne knjige ili filmovi tako su i starogrčki ponekad dobivali svoje nastavke,a to se defitivno dogodilo s najpopularnijim starogrčkim djelima Ilijada i Odiseja. Nastavak ovih klasika je starogrčki ep Telegonija (Τηλεγόνεια, Θεσπρωτίς) koji se sastoji od dvije priče. Navodni pisac Telegonije je Cinaeton od [[Sparta|Sparte]] (navodni pisac i Male Ilijade) koji je živio u 8 vijeku pne. Ep telegonija se sastoji od dvije priče, a prva od njih govori o putovanju Odiseja u [[Prefektura Tesprotija|Tesprotiju]]. Ta priča ovog epa počinje sprovodom Penelopinih prosaca, a nastavlja Odisejevim putovanjem u [[Elida|Elidu]]. Nakon povratka kući Odisej će krenuti na putovanje u [[Prefektura Tesprotija|Tesprotiju]] kako bi tamo dao žrtvu koju mu je naredio Tiresije u Odiseji. Kada stigne na svoj cilj Odisej se tamo ženi za tamošnju kraljicu [[Kalidika|Kalidiku]] koja mu rađa sina Polipoeta i za koju se potom bori u ratu u kojem ponovno učestvuju i grčki bogovi, a kojega će on na kraju izgubiti to jest kraljica [[Kalidika]] će biti ubijena, nasljedit će je njen i Odisejev sin, ali sam Odisej se vraća u Itaku čime završava prvi dio epa Telegonija.

Istovremeno s tim događajima sin [[Kirka|Kirke]] i Odiseja Telegon otkriva tko mu je otac i kreće na putovanje kako bi ga upoznao. Ovo putovanje na kraju loše završava pošto Odisejev stari neprijatelj [[Posejdon]] stvara oluju koja uništava Telegonov brod koji ima brodoloma na nepoznatom otoku. Po principu [[Homer]]ovih heroje koji se bave pljačkom kada završe u nepoznatoj zemlji Telegon počinje pljačkati pri čemu je usput ukrao Odisejevu stoku pošto nije znao da ga se brodolom dogodio na Itaki. Odisej kreće tada da uhvati lopova pri čemu dolazi do njegove borbe s Telegonom, u kojoj je on smrtno ranjen od Telegonovog otrovnog koplja. Tek tada će se Odisej i Telegon prepoznati, a nakon Odisejeve smrti Telegon odnosi njegovo tijelo u palaču na Itaki čime se ispunilo proročanstvo Tiresija da će Odisejeve smrt doći s mora, ali ne i ono drugo da će umreti od dobre smrti u dubokoj starosti. Nakon ovih događaja Telegonova majka [[Kirka]] će pretvoriti [[Penelopa|Penelopu]], [[Telemah]]a i [[Telegon]]a u besmrtnike koji se međusobno žene to jest Telegon za Penelopu i [[Kirka]] za Telemaha čime završava drugi dio epa Telegonija i zadnji nastavak epa o Ilijadi.. Rimljani će kasnije kao i u drugim sličnim grčkim epovima stvoriti veze s Italijom, tako da po kasnijoj rimskoj mitologiji, legendi Telegon će postati osnivač latinskog grada [[Tuskul]], obrambeni zidovi ove grada će od starih rimskih pisaca biti nazvani Telegonovi zidovi.

== Literatura ==
* [[Homer]]: *Odiseja* ([[epika|ep]])
* [[Euripid]]: *Kiklop* ([[satirska igra]])
* [[James Joyce]]: *Uliks* ([[roman]]-[[metafora]] Odisejevih lutanja)
* [[Nikos Kazantzakis]]: *Odiseja - moderni nastavak* ([[epika|ep]])
* [[Margaret Atwood]]: *Penelopaida* ([[epika|ep]], *Odiseja* iz [[Penelopa|Penelopine]] perspektive)
* *'Telegonija''' (ep)

## Izvori

## Vanjske veze

* Odisej u grčkoj mitologiji